**ÅRSBERETNING 2023 FRA STYRET I EIDSBERG HISTORIELAG**

Styret i Eidsberg Historielag har i perioden fra siste årsmøtet i april 2023 hatt 11

styremøter og behandlet 56 saker.

Styret har i dette året lagt mere tid og krefter i den utadrettede virksomheten

ved Folkenborg museum. Årsaken har vært prioriteringene fra Østfoldmuseenes side

som driftsansvarlige ved museet. De har konsentrert seg om forvaltningen av museets

samlinger og vedlikehold av bygninger, samt skolehage, plenklipping og ettersyn av

museets bygninger. De har hatt en 30% stilling som koordinator på museet for å ta

vare på den daglige driften og utleievirksomheten, samt renhold. Det betyr at alt av

omvisning, åpningstider, mottakelse av besøksgrupper, organisering og avvikling av

skoledager på museet og annen publikumsrettet virksomhet har vært avhengig av

frivillig innsats fra historielagets medlemmer, i regi av styret.

I juni arrangerte vi iglen sjetteklasse-dager for skolene i Eidsberg.

Grendeskolene møtte tirsdag 6. juni og Mysen skole onsdag 7. juni. Til sammen ca.

130 elever og20lærere, samt 25 frivillige fra historielaget, deltok i arrangementet.

Hver dag hadde vi fem stasjoner med aktiviteter og elevene ble delt inn i fem grupper

hver dag. Det var flott vær og stor stemning. Elever og lærere uttrykte at de var

strålende fornøyde med arrangementet. Oppslutningen fra skolene om tilsvarende

skoledager kommende juni er 100%.

I skolens sommerferietid hadde vi fem åpne søndager på Folkenborg med

mulighet for omvisning og andre uteaktiviteter som å hoppe i høyet i Askerudlåven.

Det er populært blant barna. Vi hadde åpen kafeteria. Til sammen rundt 100

besøkende kom til museet disse søndagene.

I august hadde vi en svært vellykket busstur i Indre Østfold der vi besøkte

Høitorp fort og fikk innføring i prosjektet som planlegges der, samt at vi besøkte og

fikk omvisning i Trøgstad museum, Askim museum, HobøL, og til sist Spydeberg

Prestegård, der vi fikk servert deilig middag. Det var full buss og 46 deltakere.

Onsdag 13. september arrangerte vi fortellerkveld med musikk på Kulturtorget

i Mysen: «Fredriksens Transport». To kunstnere framførte en forestilling om en viktig

periode i flyktningetransporten av de gjenværende jødene i Norge til Sverige i

desember 1942 og januar 1943, etter den tragiske arrestasjonen og utsendelsen av

jøder med «Donau» til døden i tilintetgjørelsesleirene i Tyskland og Polen. Alf og

Gerd Pettersen fra vårt distrikt var sentrale i denne krigsfortellingen. Ca.75

interesserte overvar forestillingen.

Søndag 26. november arrangerte vi foredrag på Folkenborg museum. Tema

var den storslåtte restaureringen og oppusningen innvendig og utvendig av Eidsberg

kirke og kapell som har tatt flere år og kostet et tosifret millionbeløp. Frammøtet var

mindre enn forventet, ca. 25 deltakere.

Søndag 3. desember arrangerte vi igjen «Jul på Folkenborg»», med snødekke og

16 kuldegrader. Vi hadde halvparten så mange publikummere som i fior, grunnet

sprengkulden. Men det ble en trivelig dag og stor stemning. Rundt 20 frivillige deltok

sommedarbeidere i arrangementet.

Søndag 10. desember hadde vi vårt tradisjonelle julemøte på Folkenborg med

deilig julemiddag og med underholdning fra Kulturkolen.

Hittil i år har styret måttet konsentrere seg om det faktum at Østfoldmusene

sendte Stiftelsen Folkenborg museum oppsigelse av driftsavtalen for Folkenborg

museum. Det var et sjokk for oss, som det har vært vanskelig å forholde seg til. Vi så

en skremmende mulighet for at museet vårt ville ryke over ende i sin nåværende form,

og at samlingene våre kunne komme til å oppløses.

Etter hvert har det kommet fram at Østfoldmuseene ønsker en ny og

annerledes avtale enn den som ble inngått i2006, og at bevilgningene fra stat og

kommune til vårt museum som nå kanaliseres gjennom Østfoldmuseene, kan tilflyte

Stiftelsen Folkenborg museum og danne grunnlaget for en annerledes drift av museet,

dersom stiftelsen påtar seg dette ansvaret. Mer informasjon om dette blir gitt i en egen

redegjøring på årsmøtet.

En annen ting som har vært sentral for styret i dette driftsåret, er å få i gang en

ny giv i arbeidet med den resterende gårdshistorien. Reidar Olsen og Dag Mysen har

nå gått inn i dette arbeidet, og det er håp om at vi kan utgi siste bok om gårdshistorien

i Trømborg i løpet av 2025. Da gjenstår i tilfelle to bind om gårdshistorien i Hærland.

Styret har søkt om midler til finansiering av dette nye bindet, og har mottatt kr.

150.000 fra Grinistiftelsen og kr 150.000 fra Eidsberg Sparebank.

Når det gjelder ivaretakelsen av uteområdet på museet, har styret stått for flere

dugnader gjennom året, sist med vårdugnad 10. april. Vi har investert i en nylaget

harv til montering på vår ATV, til bruk i grusgangene. Uteområdet har stått vakkert

fram gjennom sesongen.

Vi har restaurert og reparert den skadete utescenen i Søndre grop, delvis med

forsikringspenger, delvis med kr 40.000 i tilskudd fra historielagets kasse. Scenen og

hele uteområdet er oppgradert og står nå fram i fornyet skikkelse. Her har Steinar

Heller vært primus motor.

Vi har inspisert telthuset ved Eidsberg kirke og vinduene og de gamle dørene

som Eidsberg kommune i sin tid lagret der. Etter å ha rådført oss med Østfoldmuseene

har vi overgitt de gamle vinduene og dørene til Anne Marthe og Tor Harald Frøyseth

på klokkergården til overhaling og resirkulering i deres regi. De har overtatt

gjenstandene gratis mot å overføre gaven til Klokkergården og slik frigjøre arealene

inne i Telthuset.

Styret er spent på utviklingen videre når det gjelder museet. Historielaget er

ingen stiftelse og skal heler ikke vøre det, og kan ikke overta som mottaker av statlige

og Fylkeskommunale midler til museets drift, slik at vi er avhengige av at Stiftelsen

Folkenborg museum er villig til å aksle denne trøya.

For styret,

Dag Mysen, leder

**Årsmelding 2023 for gårds-, slekt- og kulturminnegruppa.**

Dette er en felles årsmelding for tidligere «Arkiv- og gårdshistoriegruppa» «Slektsgranskergruppa » og « Kulturminne komiteen » Deltakere i gruppene i 2023 har vært Øivind Larsen, Nils-Johan Undrum, Jan Johansen, Finn Pedersen, Magne Holsen, Johanne Hersleth Holsen, Reidun Skaug og Reidar Olsen. Arbeidet i de forskjellige gruppene har over tid sklidd over i hverandre. I 2023 er det 2 aktiviteter som har vært prioritert. Det er skaffet til veie nye aluminiumskilter som skal erstatte de gamle tre-skiltene. Dette arbeidet har blitt heftet av at Kulturminnekartet skal overføres til Kulturminnesøk kartet til Riksantikvaren. Kulturminnegruppa har gjennom årene registrert nesten 600 steder, men de er ikke aktive i det nye kartet ennå. Vi er avhengig av dette kartet er aktivt da det er tenkt at det skal være QR-kode på skiltene. Det andre som er prioritert er å få ferdig grunnlagsmaterialet for gårdshistorien i Trømborg.

Dag Mysen har startet opp arbeidet med å skrive gårdshistorien fra gnr. 149 Rud søndre. Arbeidet har kommet så langt at nå skriver Dag Mysen om gnr. 158 Krosby søndre. (April2024). Dette gjør det krevende å få ferdig alle opplysningene om gårdene i gårdshistorie basen. Mappebasen er nå tilgjengelig på en minnepinne, som kan kjøpes. Det er også mulig å få tilsendt det som er registrert på den enkelte gård som et vedlegg på e-post. På nettsiden «gårder i Hærland» har det ikke skjedd noe det siste året.

Eidsberg, 14. april 2O24

Reidar Olsen

**Rapport 2023 fra bildegruppa**

Vi har det siste året gått gjennom og rettet opp informasjon til bildene i bildearkivet.

Nesten alle bildene er nå tilbake i arkivet etter disskrasjen. Ca. 20 bilder mangler. Vi har hatt åpent for skanning av bilder hver tirsdag kl. 10-12 når det ikke er skoleferie.

20.4.2023

Øyvind Krugerud